## L’IVC oferix en el Teatre Arniches d’Alacant l’estrena absoluta de l’espectacle de dansa ‘El oso’ de la companyia Marroch

*** L’obra es podrà vore el dissabte 26 d’octubre, a les 20:30 hores
* *El oso* és una peça de dansa contemporània que gira entorn del tema de l’ansietat i la importància de la salut mental**

La Conselleria d’Educació, Cultura, Universitats i Ocupació, a través de l’Institut Valencià de Cultura, oferix en el Teatre Arniches d’Alacant l’estrena absoluta de l’espectacle *El oso*, de la companyia alacantina Marroch, el dissabte 26 d’octubre a les 20:30 hores.

El oso és una peça dels ballarins i coreògrafs Salvador Rocher i Melodia García, els qui també firmen la direcció, que pren com a punt de partida la gestió de la por i l’ansietat.

En paraules de Melodia García, *El oso* “és una peça de dansa contemporània, en la qual cinc intèrprets, a través del moviment i l’estètica de l’obra, aborden el tema de l’ansietat, la importància de la salut mental i el procés que ocorre en el cos quan es travessa un període ansiós”.

Wilma Puentes, Sonia García, Ana Lola Cosín, Marina Melero i María Palazón són els intèrprets d’*El oso*, que s’estrena en el Teatre Arniches d’Alacant després d’un procés creatiu gestat a Elx i amb la col·laboració de l’IVC.

Este és el sèptim espectacle de la companyia Marroch de dansa contemporània fundada a Santa Pola (Alacant) per Salvador Rocher, María Palazón i Melodia García que, tot i  la seua jove trajectòria, ja ha aconseguit participar en alguns dels festivals i mostres més rellevants del panorama estatal, com és el cas de Dansa València.

Entrades a la venda en taquilles d’[IVC](https://taquilla.ivc.gva.es/janto/main.php?Nivel=Evento&idEvento=ELOSOA).

Fecha: 24/10/2024